અન્ય અધિકારીઓ કોઇ પ્રતિભાવ આપે એ પહેલાં જેટલી જ બોલી પડ્યા. ‘‘અરે ભાઇ, નોટબંધી કરી હતી એ જ યાદ રાખો. શું કામ કરી હતી એ યાદ રાખવાની પંચાતમાં ક્યાં પડવું. એ તો નોટબંધી જાહેર કરતી વખતે વધુ ઉત્સાહમાં આપણી ભૂલ થઇ ગઇ હતી કે આપણે નોટબંધી કરી રહ્યા છીએ તેનાં કારણો પણ જાહેર કર્યાં હતાં, બાકી કોઇ કારણ ના આપ્યું હોત તો ચાલત. દેશમાં આપણી સરકારની ને ખાસ તો સાહેબની એવી જબ્બર લોકપ્રિયતા છે કે આપણે કોઇપણ નિર્ણય જાહેર કરીએ તો લોકો વધાવી જ લે છે ? ''.